Brassarnir hjá B71 vóru tann tíð tað var, ein øgiligur styrkur og eru tað framvegis. Í fjør vóru vit so heppin at fáa boð um at fyrrverandi B71 áloyparin Clayton Soares og sonur hansara Klayver høvdu áhuga at koma til Føroyar at arbeiða, og í hesum sambandi spurdu teir um teir kundu spæla við B71, um tað eydnaðist teimum at finna arbeiði í Sandoynni. Tað er ikki á hvørjum degi vit fáa tílíka frálíkt tilboð, so vit søgdu sjálvandi ja uppá standandi fót. Nú tað stundar til kappingarbyrjan, so hava Clayton og Klayver aftur bjóðað seg til aftur at spæla við okkara besta liðið í kappingarárinum 2019. Vit fegnast um hesi tíðindi og vóna og vænta at teir fara at standa seg væl í 1. deildar kappingini, ið byrjar um ein lítlan mánaða. 277115.